'n Baie interessante VBO-kursus rondom digitale aanbiedings is eersdaags beskikbaar. Dit is gratis vir die eerste 20 leraars wat landswyd registreer
Dr Coen Slabber is 'n voormalige dekaan van die geneeskunde-fakulteit aan die Universiteit van die Vrystaat en daarna Direkteur-Generaal van Gesondheid. Hy skryf gereeld e-kerk se nuusbrief vir leiers. Hier is die jongste uitgawe, 'n roerende aanmoediging om nou aanpasbaar en moedig te wees en daarby die regte dinge te doen:
Leiers wat bou, treur nie oor hulle verliese nie, maar dank God vir wat hulle het en gebruik hulle gawes en hulpbronne met wysheid.
Ons hoor dikwels die klagte dat ons nie goeie besluite kan neem, as ons nie weet wat in die toekoms gaan gebeur nie. Lees verder
Klik op die skakel hieronder om 'n lekker, bruikbare inligtingstuk oor Covid-19-immunisasie af te laai:
Die reeks meditasies vir die Week van Gebed 2021 is vanjaar voorberei deur dr. Eddie Orsmond van Wellington. Die reeks besin vanuit die Skrif oor gebed in ons 'binneste kamer' – die wesenlike fasette van ’n seënryke gebedslewe.
In die hart van die lydensweg saam met Christus is die uitnodiging om ons kruis(e) op te neem. In hierdie 40-dae aanlyn-reis wil ons saam ontdek hoe so lydensweg lyk vir wit Suid-Afrikaners, vandag. Hierdie reis wat ons as 'n virtuele pelgrimstog aanpak vorm deel van ‘n weg na diep versoening. Dit is 'n uitnodiging om as gemeenteleiers saam te ontdek wat dit beteken om belydend en met waagmoed die historiese kruise op te neem wat met witheid gepaard gaan. Dit is 'n pelgrimstog op weg na Opstanding, met hoop!
Die Kerke in Suid-Afrika, Covid-19 en die toekoms is ’n elektroniese “praktiese werkboek” waarin gemeentes gehelp word om te besin oor kerkwees en die bediening in die voortgang en nadraai van die
ontwrigting wat die pandemie veroorsaak het. Rondom ses aktuele temas wat oor ses weke behandel kan word, bied die werkboek riglyne vir groepsgespreksgeleenthede, preeksketse en ’n leiersgids vir gebruik in gemeentes. Daar is ook skakels na stimulerende videos oor die onderskeie temas. Die ses temas is: Die kerke, verlede en hede; Die moontlike, waarskynlike en verkieslike toekoms; Kerkkrimping en missionale kerkwees; Eenheid en versoening; Die kerk in die platteland, te midde ook van Covid-19; Covid-19 en die toekoms. Die werkboek spruit uit ’n meer omvattende navorsingsprojek deur ’n studiegroep van Suid Afrikaanse kerkhistorici uit die vier grootste gereformeerde kerke in Suid-Afrika onder leiding van prof. Hoffie Hofmeyr. Die elektroniese “praktiese werkboek” word gratis beskikbaar gestel en kan afgelaai word by die volgende skakels - Afrikaans - Engels.
Ds Rethie van Niekerk is op 24 Januarie 2020 in Blouwaterbaai Familiekerk tydens 'n aanlynerediens bevestig - hier is 'n skakel na haar bevestigingsdiens.